Ur pennadig zo em boa merzet e oa un tamm dale ganin a-fed enklaskoù Erlendur. Kavet ganin Hiver arctique el levraoueg, non ket chomet da dortal re bell.  Gouzout a raen dija e oa un enklask un tammig disheñvel abalamour e vez klasket diskoulmañ muntr ur bugel, ur bugel bet ganet e Island met mab ur plach deuet a vro Dailand. Peadra neuze da gomz un tamm diwar-benn envroañ ha  gouennelouriezh er gevredigezh islandat.  Dedennus eo, met non ket bet ken kendrechet eget kustum. Marteze peogwir on bet jenet gant bugale Erlendur, deuet da gomz eus marv e vreur hepken? El levrioù all e plije din an tu gloazet gant an afer se hag an darempred gant e vugale, aze nem eus ket kavet dedennus. Bon, kalz traoù all a zo el levr hañ! Mont a ra an enklask un tammig a bep tu er penn-kentañ : ur muntr gouennelouriezh? Pe torfed ur bugelreviad ? A bep seurt teoriennoù a zo, un enklaskig all a zo war memes  tro diwar-benn ur plach aet diwar wel. An enklaskoù a zo lusket mat ha dizoloet e vez un tammig muioch personelezhioù kenseurted Erlendur. An diskoulm en deus plijet din ouzhpenn, hag a lak war-wel ur gudenn all e-touez yaouankizoù ar bed a-bezh.  Plijus eo al levr neuze, met un toulladig traoù o deus ma direnket hag a vir Hiver arctique da vezañ ma istor karentañ e-touez enklaskoù Erlendur!